


 ZAPISNIK
41. sjednice Vijeća Mjesnog odbora Trnovčica,
održane 28. listopada 2024.
u prostorijama mjesne samouprave Trnovčica, Trnovčica 2a
s početkom u 18,00 sati


NAZOČNI ČLANOVI VIJEĆA:

Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.

Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 41. sjednicu Vijeća Mjesnog odbora Trnovčica.
Bez rasprave,  jednoglasno (7 „za“)  Vijeće prihvaća tekst zapisnika 40. sjednice, održane 23. rujna 2024., bez izmjena.
Predsjednik daje na glasovanje dnevni red koji je upućen uz poziv za 41. sjednicu Vijeća Mjesnog odbora Trnovčica, dopunjen s dodatnim točkama dnevnog reda, nakon čega je predloženi dnevni red, jednoglasno prihvaćen (7 „za“) i glasi:

DNEVNI RED

1. Prijedlog za uklanjanje stabala bora – donošenje zaključka;
2. Zahtjev za povremeno korištenje prostora mjesne samouprave, Trnovčica 1a - Domovinski pokret – donošenje zaključka;
3. Izgradnja javnog zdenca kod vježbališta za odrasle osobe kraj Osnovne škole Antuna Branka Šimića u Trnovčici – donošenje zaključka;
4. Izgradnja parkirališta u Ulici II. Retkošica – donošenje zaključka;
5. Pitanja, prijedlozi i odgovori.
[bookmark: _Hlk108698268]

Ad 1.	Prijedlog za uklanjanje stabala bora 
Predsjednik upoznaje članove Vijeća s molbom gospođe Gordane Pavković iz Ulice Retkošica 11, kojom moli uklanjanje tri stabla bora, koja zbog svoje visine i plitkoga korijena za vrijeme vremenskih nepogoda prijete sigurnosti ljudi i imovine u njihovoj blizini. Svi članovi Vijeća su se složili da o navedenom problemu treba izvijestiti nadležne ustrojstvene jedinice Grada Zagreba, koje će od nadležnih sastavnica Zagrebačkog holdinga zatražiti izvid navedenih stabala borova i potrebu njihovoga sigurnog uklanjanja. Napominje se kako je na navedenoj lokaciji koja se nalazi na k.č.br. 4388/1, k.o. Dubrava, predviđena u prioritetima Grada Zagreba izgradnja javnog, gradskog parkirališta. U raspravi sudjeluju svi nazočni članovi Vijeća. Vijeće jednoglasno (7 „za“) donosi

ZAKLJUČAK

1. [bookmark: _Hlk182212328]Vijeće je razmotrilo zahtjev gđe. Gordane Pavković, iz Zagreba, Ulica Retkošica 9, vezano uz uklanjanje tri stabla bora u Ulici II. Retkošica, na k.č.br. 4388/1, k.o. Dubrava, koja prijete sigurnosti ljudi i obližnjih obiteljskih kuća na kućnim brojevima 7, 9 i 11 u Ulici II. Retkošica.
2. Podržava se prijedlog iz točke 1, te se predlaže uklanjanje navedenih stabala uz poduzimanja svih potrebnih mjera i radnji kako bi se zaštitila sigurnost građana na navedenim lokacijama.
3. Napominje se da Vijeće na navedenoj katastarskoj čestici planira izgradnju javnog gradskog parkirališta.


Ad 2.	Zahtjev za povremeno korištenje prostora mjesne samouprave, Trnovčica 1a - Domovinski pokret – donošenje zaključka;

Predsjednik uvodno obrazlaže temu, navodeći kako je politička stranka Domovinski pokret, zatražila korištenje dvorane u objektu Mjesne samouprave u Trnovčici, Trnovčica 2a, u terminu subota od 19 do 22 sata. Predsjednik navodi kako je navedeni termin korištenja dvorane svake treće subote u mjesecu zauzet od strane Udruge umirovljenika za potrebe organiziranih zabava umirovljenika uz napomenu kako političke stranke za svoj redovan rad koriste uredske prostorije, a ne prostorije dvorane. Stoga se predlaže da se stranci Domovinski pokret odobri korištenje sobe 3 u objektu mjesne samouprave, Trnovčica 2a i to u dosadašnjem odobrenom terminu, a to je termin ponedjeljkom u vremenu od 19,00 do 21,00 sati.
Svi članovi sudjeluju u raspravi.
Vijeće jednoglasno  (7 „za“) donosi

ZAKLJUČAK

I.	Vijeće Mjesnog odbora  Trnovčica odobrava povremeno korištenje prostora u objektu mjesne samouprave, Trnovčica 2a, političkoj stranci „Domovinski pokret“, - ponedjeljkom od 19,00 do 21,00 sat (soba broj 3).
II.	Prostor iz točke I. ovog Zaključka koristit će navedeni korisnik u točki I. bez naknade.
III.	Navedeni korisnik iz točke I. obvezuje se postupati s pažnjom dobrog gospodara u korištenju prostora.
IV.	Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.


Ad 3. Izgradnja javnog zdenca kod vježbališta za odrasle osobe kraj Osnovne škole Antuna Branka Šimića u Trnovčici – informacija, moli se

Na prijedlog vijećnika Roberta Šiške, s kojim su se složili i ostali članovi Vijeća, predloženo je da se od Službe za mjesnu samoupravu, Gradskog ureda za mjesnu samoupravu, promet, civilnu zaštitu i sigurnost, zatraži informacija o tome do kuda je stigla realizacija predloženog prioriteta koji se odnosi na izgradnju javnog zdenca kod vježbališta za odrasle osobe kod Osnovne škole Antuna Branka Šimića u Trnovčici.
U raspravi sudjeluju svi nazočni članovi Vijeća.
Vijeće jednoglasno (7 „za“) donosi
ZAKLJUČAK 

Vijeće Mjesnog odbora Trnovčica predlaže od Gradskog ureda za mjesnu samoupravu, promet, civilnu zaštitu i sigurnost, zatražiti očitovanje vezano uz realizaciju izgradnje javnog zdenca kod vježbališta za odrasle osobe kraj Osnovne škole Antuna Branka Šimića u Trnovčici.




Ad 4. Izgradnja parkirališta u Ulici II. Retkošica 

Predsjednik uvodno obrazlaže temu, navodeći kako je prioritetima Grada Zagreba predviđena izgradnja javnog gradskog parkirališta u Ulici II. Retkošica i to na k.č.br. 4388/1, k.o. Dubrava i na k.č.br. 4388/2, k.o. Dubrava te drugim okolnim katastarskim česticama u vlasništvu Grada Zagreba.
Svi članovi Vijeća sudjeluju u raspravi.
Vijeće jednoglasno (7 „za“) donosi
ZAKLJUČAK

Vijeće Mjesnog odbora Trnovčica predlaže od Gradskog ureda za mjesnu samoupravu, promet, civilnu zaštitu i sigurnost, zatražiti očitovanje vezano uz izgradnju javnog parkirališta u Ulici II. Retkošica i to na k.č.br. 4388/1, k.o. Dubrava i na k.č.br. 4388/2, k.o. Dubrava te potencijalno i drugim okolnim katastarskim česticama u vlasništvu Grada Zagreba.


Ad 5. Prijedlozi, pitanja i odgovori
Kako nije bilo dodatnih informacija, prijedloga, pitanja i obavijesti predsjednik Vijeća je zaključio sjednicu.

Završeno u 18,50 sati

KLASA:024-08/24-003/2132
URBROJ: 251-13-11-5/009-24-2
Zagreb, 28. listopada 2024.

Zapisničar:
Ante Maretić, potpredsjednik Vijeća
[bookmark: _GoBack]Zapisnik administrativno i tehnički obradila: Sandra Šukunda


						                         	   Predsjednik
    					                                          Vijeća Mjesnog odbora
									    Trnovčica

								                 Ivan Matić

